## **Entwodiksyon**

Fèye Enfòmasyon sa a bay yon ti apèsi nan Pati B Lwa sou Edikasyon Moun ki Gen Andikap yo (Individuals with Disabilities Education Act, IDEA) ak lwa eta a konsènan pwogram Jwenn Timoun nan (Child Find), ki aplikab pou tout Ajans Edikasyon Lokal yo (Local Education Agencies, LEA) nan Massachusetts epi li bay resous pou sipòte Ajans Edikasyon Lokal yo (LEA) nan lide pou asire yo byen idantifye, jwenn epi evalye timoun ki gen andikap yo. Nan Massachusetts, Ajans Edikasyon Lokal yo (LEA) dwe fè aktivite jwenn timoun (child find) pou tout timoun ki gen andikap yo epi ki nan laj 3 lane jiska 21 lane ki rete oswa ki ale nan yon lekòl prive nan limit jewografik LEA a.

**Apèsi sou Egzijans Federal konsènan Jwenn Timoun (Child Find) Dapre Pati B IDEA**

Tout timoun ki gen andikap, ki nan laj 3 lane jiska 21 lane epi ki abite nan Eta a, ladan genyen timoun ki gen andikap ki nan fwaye dakèy, ki sanzabri, ki ap pran ansèyman adomisil, oswa ki ale nan yon lekòl prive, kèlkeswa andikap yo a grav anpil, epi ki bezwen edikasyon espesyal ak sèvis ki gen rapò, yo dwe idantifye, jwenn, epi evalye timoun sa yo. Aktivite jwenn timoun lnan, dwe gen ladan timoun yo sispèk ki se yon timoun ki gen yon andikap epi ki bezwen yon edikasyon espesyal, menm si l ap avanse klas an klas. Pou jwenn plis enfòmasyon konsènan egzijans federal pou jwenn timoun (child find), tanpri ale sou Biwo Edikasyon Espesyal ak Sèvis Reyabilitasyon nan Depatman Edikasyon Ameriken an (Office of Special Education and Rehabilitative Services, OSERS), [*Retounen nan Plan Lekòl la: Jwenn Timoun Dapre Pati B Lwa Edikasyon pou Moun ki Gen Andikap yo*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a) (24 Out 2021)(Child Find guidance) (Gid pou Jwenn Timoun).

Epitou, Pati B IDEA egzije chak Ajans Edikasyon Lokay (LEA) pou yo “ jwenn, idantifye, epi evalye tout timoun ki gen yon andikap ke paran yo *enskri* yo nan yon lekòl elemantè ak lekòl segondè prive, ni lekòl relijye, ki nan distri eskolè LEA ap sèvi a.” Dapre règleman IDEA, aktivite jwenn timoun (child find) ki fèt pou timoun sa yo, dwe sanble ak aktivite jwenn timoun (child find) yo konn fè pou timoun ki nan lekòl piblik LEA yo. Pou jwenn plis enfòmasyon sou egzijans jwenn timoun, ki gen rapò ak timoun ki gen andikap yo epi ki enskri nan lekòl prive, gen ladan elèv ki lekòl etan lakay yo, tanpri ale sou [sit entènèt](https://www.doe.mass.edu/sped/proshare/) Depatman Edikasyon Elemantè ak Segondè a (Department of Elementary and Secondary Education, DESE), ki gen ladan [Konsèy Administratif pou Edikasyon Espesyalize 2018-1 (Assistance Advisory SPED 2020-1)](https://www.doe.mass.edu/sped/advisories/2018-1.html) ak [Echantiyon avi pou jwenn timoun](https://www.doe.mass.edu/sped/proshare/sample-childfind.docx) pou elèv ki enskri nan lekòl prive.

**Apèsi sou Egzijans pou Jwenn Timoun Dapre Lwa Eta a**

Apre lwa federal la, lwa eta Massachusetts la egzije pou “komite lekòl chak vil, vilaj oswa distri eskolè” pou yo “idantifye [timoun ki gen laj pou lekòl](https://malegislature.gov/Laws/GeneralLaws/PartI/TitleXII/Chapter71B/Section1) *ki abite zòn sa a* epi ki gen yon andikap,” epitou pou “fè dyagnostik epi evalye bezwen timoun sa yo, pwopoze yon pwogram edikasyon espesyal pou reponn ak bezwen sa yo, bay oswa fè aranjman pou bay pwogram edikasyon espesyal sa a.” Epitou, lwa Eta a egzije pou distri eskolè yo “konsève yon rejis sou idantifikasyon, dyagnostik, pwopozisyon ak pwogram y ap bay nan moman sa a.”

**Konsiderasyon pou Reyalize Aktivite Jwenn Timoun yo**

Jan OSERS te dekri sa nan *gid* [*Jwenn Timoun (Child Find guidance)*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a) li a, akoz COVID-19 la te genyen yon gwo enpak sou edikasyon an, LEAS ta dwe re-egzamine efikasite pratik ki egziste deja pou zafè jwenn pitit yo epi lanse yon seri nouvo aktivite jan sa apwopriye a. Pa egzanp, Ajans Edikasyon Lokal (LEA) ki afiche avi pou Jwenn Timoun etan sou sit entènèt yo a ak nan anviwònman fanmi yo frekante souvan nan kominote yo, tankou biwo doktè, sant otis, lopital, lekòl prive, ak gadri, kapab eseye afiche avi Jwenn Timoun (Child Find) yo a sou paj medya sosyal yo a oswa ogmante kantite anviwònman kote yo konn afiche yo a. Pou jwenn plis lide pou aktivite jwenn timoun, tanpri al gade: Kesyon ak Repons 5 (Q&A 5), OSERS, [*Jwenn Timoun (Child Find)*](https://sites.ed.gov/idea/idea-files/rts-qa-child-find-part-b-08-24-2021/#citem_f301-6c4a).